OPĆINA BABINA GREDA, Vladimira Nazora 3, 32 276 Babina Greda, OIB: 45800936748, zastupana po načelniku Josip Krnić ( u daljnjem tekstu: Naručitelj)

i

-------------- (naziv ponuditelja), ----------- (sjedište), OIB: --------------, zastupano

------------------- (u daljnjem tekstu: Isporučitelj)

sklapaju sljedeći

**U G O V O R**

**(PRIJEDLOG)**

**ZA NABAVU SREDSTAVA ZA PRANJE, ČIŠĆENJE I OSTALA SREDSTVA ZA OPĆU HIGIJENU ZA RAZDOBLJE OD DVIJE GODINE**

**UVOD**

**Članak 1.**

Na temelju provedenog otvorenog postupka javne nabave s namjerom sklapanja okvirnog sporazuma s jednim gospodarskim subjektom za razdoblje od 2 (dvije) godine, na temelju članka 153. Zakona o javnoj nabavi („Narodne novine“ broj 120/16), evidencijski broj nabave 1-MV/2018, objavljenog u Elektroničkom oglasniku javne nabave broj poziva na nadmetanje ------------ od ------------- godine, Naručitelj je Odlukom o odabiru, KLASA: ---------- URBROJ: ---------- odabrao ponudu ponuditelja --------------------, kao ekonomski najpovoljniju ponudu sukladno objavljenom kriteriju za donošenje odluke o odabiru i zahtjevima iz Dokumentacije o nabavi.

**PREDMET I TRAJANJE UGOVORA**

**Članak 2.**

Predmet ovog ugovora su sredstva za pranje, čišćenje i ostala sredstva za opću higijenu prema predviđenim količinama i specifikacijama navedenim u Troškovniku, Tehničkim specifikacijama i Dokumentaciji o nabavi Naručitelja, ponudi Isporučitelja, te uvjetima utvrđenim Okvirnim sporazumom i ovim ugovorom.

Ovaj ugovor sklapa se za razdoblje od jedne godine od dana zaključenja ugovora.

**CIJENA I NAČIN PLAĆANJA**

**Članak 3.**

Predviđeni ugovorni iznosrobe iz članka 2. ovog ugovora iznosi (za jednu godinu)

----------- kuna (bez PDV-a)

 (brojkama)

U cijenu iz stavka 1. ove točke nije uračunat porez na dodanu vrijednost, a koji iznosi:

----------kuna

(brojkama)

U cijenu ponude uračunati su svi troškovi i popusti, paritet sjedište Naručitelja, istovareno. Jedinična cijena robe je nepromjenjiva za cijelo vrijeme trajanja ugovora. Planske količine naznačene u troškovniku ne obvezuju Naručitelja u realizaciji narudžbe.

**Članak 4.**

Predujam je isključen kao i traženje od Naručitelja sredstava osiguranja plaćanja.

Obračun i naplata izvršenih isporuka robe obavit će se nakon potpisom prihvaćenih računa od strane Naručitelja, a sve temeljem jediničnih cijena iz ponudbenog troškovnika i stvarno izvršenih isporuka robe.

Ukoliko ima podugovaratelje, Isporučitelj mora svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti Isporučitelju u roku 30 (trideset) dana od dana primitka računa.

Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 30 (trideset) dana od dana primitka računa.

**ROK I NAČIN ISPORUKE**

**Članak 5.**

Isporučitelj se obvezuje da će početi s isporukom robe po primitku prve narudžbenice, sukladno roku isporuke koji je naveden u ponudi, uz prethodnu najavu Naručitelju minimalno 1 sat prije isporuke.

Isporučitelj je obvezan robu isporučivati u PVC vrećicama-paketima (cijena PVC vrećice mora biti uračunata u cijenu ponude, te nije dopušteno zaračunavati posebno cijenu PVC vrećice, vrećica mora biti dovoljno kvalitetna da se prilikom dostave korisnicima ne potrga), od svake vrste robe po jedan komad u vrećici, osim deterdženta za pranje rublja koji se dostavlja odvojeno, u istoj količini kao i ostali proizvodi, na temelju narudžbenice naručitelja. Roba se isporučuje, svakomjesečno temeljem narudžbenice, radnim danom, od ponedjeljka do petka, u vremenu 09:00 – 14:00 sati.

Pojedinačni rok isporuke iznosi \_\_\_\_\_\_\_\_\_\_ dana od dana slanja narudžbe (sukladno roku navedenom u ponudi).

**Članak 6.**

Ako Isporučitelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,5% od ukupno ugovorene vrijednosti okvirnog sporazuma bez PDV-a za svaki dan zakašnjenja, te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10% (deset posto) od ukupno ugovorene vrijednosti okvirnog sporazuma bez PDV-a. Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne.

Odredbe o ugovornoj kazni neće se primjenjivati ako je ugovoreni rok prekoračen uslijed više sile ili krivnjom trećih osoba, a što Isporučitelj mora dokazati.

Plaćanje ugovorne kazne ne oslobađa Isporučitelja obveze izvršenja predmeta okvirnog sporazuma.

**PREUZIMANJE ROBE**

**Članak 7.**

Naručitelj je prilikom primopredaje dužan pregledati primljenu robu. Naručitelj je dužan o vidljivim nedostacima kvalitete obavijestiti Isporučitelja u roku od 7 (sedam) dana, a nedostatke u količini robe pismeno obavijestiti Isporučitelja najkasnije u roku 2 (dva) dana po preuzimanju.

Ukoliko je reklamacija opravdana Isporučitelj nadoknađuje robe bez greške fco sjedište Naručitelja, ali uz obvezatan povrat robe s nedostatkom.

**JAMSTVO ZA UREDNO IZVRŠENJE UGOVORA**

**Članak 7.**

Isporučitelj je dužan, kao jamstvo za uredno ispunjenje okvirnog sporazuma, dostaviti Naručitelju bjanko zadužnicu potvrđenu kod javnog bilježnika u visini od 10% ukupne vrijednosti okvirnog sporazuma bez PDV-a, najkasnije prilikom potpisivanja okvirnog sporazuma. U slučaju povrede ugovornih obveza Naručitelj će dostaviti bjanko zadužnicu na naplatu. Neiskorištena bjanko zadužnica vratit će se Isporučitelju nakon uredno izvršenog okvirnog sporazuma.

**OSTALE ODREDBE**

**Članak 8.**

Isporučitelj se obvezuje izvršavati ovaj ugovor na temelju okvirnog sporazuma savjesno i odgovorno, na način određen okvirnim sporazumom i ugovorom na temelju okvirnog sporazuma, s pažnjom dobrog gospodarstvenika.

Naručitelj ima pravo raskinuti svaki godišnji ugovor pisanom obavijesti u slučaju nepoštivanja obveza iz ugovora od strane Isporučitelja uz otkazni rok od 30 dana od dana podnošenja pisane obavijesti o raskidu ugovora. Raskid ugovora od strane Naručitelja ujedno znači i raskid Okvirnog sporazuma o čemu će Ponuditelj biti izvješten pisanim putem preporučenom poštanskom pošiljkom ili na drugi dokaziv način.

**Članak 9.**

Isporučitelj ne može prenijeti okvirni sporazum kao niti ovaj ugovor trećoj strani bez pisane suglasnosti Naručitelja.

Ponuditelj ne može svoja potraživanja iz pojedinačnog godišnjeg ugovora ustupiti trećem bez pisane suglasnosti Naručitelja.

Pisana suglasnost iz st. 1. i 2. ovog članka mora biti potpisana od strane osobe ovlaštene za zastupanje Naručitelja.

**ZAVRŠNE ODREDBE**

**Članak 10.**

Ugovorne strane su suglasne da će sve eventualne sporove proizašle iz ovog ugovora i okvirnog sporazuma rješavati prvenstveno međusobnim dogovaranjem.

Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud u Osijeku.

Na sve ono što nije regulirano odredbama ovog ugovora i okvirnog sporazuma, neposredno će se primijeniti odredbe Zakona o obveznim odnosima.

**Članak 11.**

Ovaj Okvirni sporazum sastavljen je u 4 (četiri) istovjetna primjerka od kojih svaka sporazumna strana zadržava po 2 (dva) primjerka, te ga sporazumne strane u znak suglasnosti vlastoručno potpisuju.

Sastavni dio ovog ugovora je Troškovnik iz ponude Isporučitelja.

**Članak 12.**

Okvirni sporazum stupa na snagu danom potpisa ovlaštenih predstavnika obiju strana ugovora.

KLASA: \_\_\_\_\_\_\_\_\_\_\_\_\_\_\_\_\_

URBROJ:\_\_\_\_\_\_\_\_\_\_\_\_\_\_\_\_\_

Babina Greda, ---------- 2018. godine

 NARUČITELJ: ISPORUČITELJ:

 OPĆINA BABINA GREDA ------------------------

 zastupana po načelniku zastupano po ----------

 Josip Krnić ------------------------------

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_